Ettepanek: NÕUKOGU OTSUS ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu muutmise protokolli Euroopa Liidu ja selle liikmesriikide nimel allkirjastamise ja ajutise kohaldamise kohta, et võtta arvesse Horvaatia Vabariigi ühinemist Euroopa Liiduga /* COM/2015/059 final - 2015/0034 (NLE) */





SELETUSKIRI 1) Ettepaneku taust 110 || · Ettepaneku põhjused ja eesmärgid / üldine taust Euroopa Liidu ja selle liikmesriikide ning Moldova Vabariigi vahelist ühise lennunduspiirkonna lepingut käsitlevate läbirääkimiste aluseks oli nõukogu 16. juuni 2011. aasta otsus, millega anti luba alustada läbirääkimisi. Leping allkirjastati 26. juunil 2012. 120 || Horvaatia Vabariik ühines Euroopa Liiduga 1. juulil 2013. Vastavalt ühinemistingimuste akti artikli 6 lõikele 2 kohustus Horvaatia ühinema lepingutega, mille liikmesriigid ja liit on sõlminud või allkirjastanud ühe või mitme kolmanda riigi või rahvusvahelise organisatsiooniga. Eespool nimetatud, Moldovaga allkirjastatud lepinguga ühinemiseks on Horvaatia jaoks nähtud ette lihtsustatud kord. Seega tuleks kõnealuse korra kohaselt ja kooskõlas Euroopa Liidu toimimise lepingu artikli 218 lõikega 5 allkirjastada protokoll. Protokolliga nähakse ette keelelised kohandused, mis lepingus on vaja teha seoses Horvaatia ühinemisega. 130 || · Ettepaneku valdkonnas kehtivad õigusnormid Protokolli sätetega asendatakse Euroopa Liidu, selle liikmesriikide ning Moldova Vabariigi vahelise ühise lennunduspiirkonna lepingu sätted või täiendatakse neid. 140 || · Kooskõla Euroopa Liidu muude tegevuspõhimõtete ja eesmärkidega Moldovaga sõlmitud leping on osa liidu lennundusalase välispoliitika raamistikust, mis kehtestati komisjoni teatisega „Ühenduse lennundusalase välispoliitika programmi arendamine” (KOM(2005)79), mis vaadati hiljuti läbi komisjoni teatisega „ELi lennundusalane välispoliitika – tulevikuprobleemide lahendamine” (COM(2012)556), ja nõukogu vastavate järeldustega. 2) Konsulteerimine huvitatud isikutega ja mõju hindamine || · Konsulteerimine huvitatud isikutega 211 || Konsultatsioonimeetodid, peamised sihtvaldkonnad ja vastajate üldiseloomustus Ei kohaldata 212 || Vastuste kokkuvõte ja nende arvessevõtmine Ei kohaldata 3) ETTEPANEKU ÕIGUSLIK KÜLG 305 || · Kavandatud meetmete kokkuvõte Protokolliga tagatakse vajalike muudatuste tegemine Euroopa Liidu ja selle liikmesriikide ning Moldova Vabariigi vahelises ühises lennunduspiirkonna lepingus pärast Horvaatia ühinemist ELiga 1. juulil 2013. 310 || · Õiguslik alus Euroopa Liidu toimimise lepingu artikli 100 lõige 2 ja artikli 218 lõige 5 koostoimes ühinemisakti artikli 6 lõikega 2. 4) MÕJU EELARVELE 409 || Ettepanek ei mõjuta Euroopa Liidu eelarvet. 5) LISATEAVE 570 || · Ettepaneku üksikasjalik selgitus Nõukogul palutakse kiita heaks Euroopa Liidu ja selle liikmesriikide ning Moldova Vabariigi vahelise ühise lennunduspiirkonna lepingu muutmise protokolli allkirjastamine. Protokolli tuleks kohaldada ajutiselt alates selle allkirjastamise kuupäevast. 2015/0034 (NLE) Ettepanek: NÕUKOGU OTSUS ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu muutmise protokolli Euroopa Liidu ja selle liikmesriikide nimel allkirjastamise ja ajutise kohaldamise kohta, et võtta arvesse Horvaatia Vabariigi ühinemist Euroopa Liiduga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 100 lõiget 2 ja artikli 218 lõiget 5, võttes arvesse Horvaatia ühinemisakti, eriti selle artikli 6 lõike 2 teist lõiku, võttes arvesse Euroopa Komisjoni ettepanekut ning arvestades järgmist: (1) Nõukogu volitas 14. septembril 2012 komisjoni alustama liidu ja selle liikmesriikide ning Horvaatia Vabariigi nimel läbirääkimisi, et sõlmida protokoll, millega muudetakse ühelt poolt Euroopa Liidu ja selle liikmesriikide ning teiselt poolt Moldova Vabariigi vahelist ühise lennunduspiirkonna lepingut,[1] et võtta arvesse Horvaatia Vabariigi ühinemist Euroopa Liiduga (edaspidi „protokoll”). (2) Kõnealused läbirääkimised jõudsid edukalt lõpule 16. septembril 2014. (3) Protokoll tuleks liidu ja selle liikmesriikide nimel allkirjastada, tingimusel et see hiljem sõlmitakse. (4) Protokolli artikli 3 lõike 2 kohaselt tuleks seda kohaldada ajutiselt, ON VASTU VÕTNUD KÄESOLEVA OTSUSE: Artikkel 1 1. Käesolevaga kiidetakse liidu ja selle liikmesriikide nimel heaks ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu muutmise sellise protokolli allkirjastamine, milles võetakse arvesse Horvaatia Vabariigi ühinemist Euroopa Liiduga, tingimusel et kõnealune protokoll sõlmitakse. 2. Protokolli tekst on lisatud käesolevale otsusele. Artikkel 2 Nõukogu peasekretariaat annab protokolli allkirjastamise täielikud volitused isiku(te)le, kelle on määranud protokolli üle läbirääkimisi pidav lepinguosaline, tingimusel et protokoll sõlmitakse. Artikkel 3 Vastavalt protokolli artikli 3 lõikele 2 kohaldatakse protokolli ajutiselt alates selle allkirjastamisest lepinguosaliste poolt kuni selle jõustumiseni. Artikkel 4 Käesolev otsus jõustub selle vastuvõtmise kuupäeval. Brüssel, Nõukogu nimel eesistuja [1] Lepingu tekst on avaldatud Euroopa Liidu Teatajas (ELT L 292, 20.10.2012, lk 3). LISA Protokoll, millega muudetakse ühelt poolt Euroopa Liidu ja selle liikmesriikide ning teiselt poolt Moldova Vabariigi vahelist ühise lennunduspiirkonna lepingut, et võtta arvesse Horvaatia Vabariigi ühinemist Euroopa Liiduga järgmise dokumendi juurde: Ettepanek: Nõukogu otsus ühelt poolt Euroopa Liidu ja selle liikmesriikide ning teiselt poolt Moldova Vabariigi vahelise ühise lennunduspiirkonna lepingu muutmise protokolli Euroopa Liidu ja selle liikmesriikide nimel allkirjastamise ja ajutise kohaldamise kohta, et võtta arvesse Horvaatia Vabariigi ühinemist Euroopa Liiduga PROTOKOLL, millega muudetakse ühelt poolt Euroopa Liidu ja selle liikmesriikide ning teiselt poolt Moldova Vabariigi vahelist ühise lennunduspiirkonna lepingut, et võtta arvesse Horvaatia Vabariigi ühinemist Euroopa Liiduga AUSTRIA VABARIIK, BELGIA KUNINGRIIK, BULGAARIA VABARIIK, HORVAATIA VABARIIK, KÜPROSE VABARIIK, TŠEHHI VABARIIK TAANI KUNINGRIIK, EESTI VABARIIK, SOOME VABARIIK, PRANTSUSE VABARIIK, SAKSAMAA LIITVABARIIK, KREEKA VABARIIK, UNGARI, IIRIMAA, ITAALIA VABARIIK, LÄTI VABARIIK, LEEDU VABARIIK, LUKSEMBURGI SUURHERTSOGIRIIK, MALTA VABARIIK, MADALMAADE KUNINGRIIK, POOLA VABARIIK, PORTUGALI VABARIIK, RUMEENIA, SLOVAKI VABARIIK, SLOVEENIA VABARIIK, HISPAANIA KUNINGRIIK, ROOTSI KUNINGRIIK, SUURBRITANNIA JA PÕHJA-IIRI ÜHENDKUNINGRIIK, kes on Euroopa Liidu lepingu ja Euroopa Liidu toimimise lepingu osalised ja Euroopa Liidu liikmesriigid (edaspidi „liikmesriigid”), ning EUROOPA LIIT ühelt poolt ning MOLDOVA VABARIIK teiselt poolt, võttes arvesse Horvaatia Vabariigi ühinemist Euroopa Liiduga 1. juulil 2013, ON KOKKU LEPPINUD JÄRGMISES: Artikkel 1 Horvaatia Vabariik on Euroopa Liidu ja selle liikmesriikide ning Moldova Vabariigi poolt 26. juunil 2012 allkirjastatud ühise lennunduspiirkonna lepingu (edaspidi „leping”) osaline. Artikkel 2 Lepingu horvaadikeelne tekst, mis on lisatud käesolevale protokollile, on autentne samadel tingimustel kui versioonid muudes keeltes. Artikkel 3 1. Lepinguosalised kiidavad käesoleva protokolli heaks oma menetluste kohaselt. Protokoll jõustub lepingu jõustumise kuupäeval. Kui lepinguosalised kiidavad käesoleva protokolli heaks pärast lepingu jõustumist, siis kooskõlas lepingu artikli 29 lõikega 1 jõustub protokoll üks kuu pärast seda, kui lepinguosalised on vahetanud viimase diplomaatilise noodi, milles nad kinnitavad kõigi käesoleva protokolli jõustumiseks vajalike menetluste lõpetamist. 2. Käesolevat protokolli kohaldatakse ajutiselt alates selle allakirjutamisest lepinguosaliste poolt. Artikkel 4 Sõlmitud ............., ............. 2014 kahes eksemplaris kõigis lepinguosaliste ametlikes keeltes, kusjuures kõik tekstid on võrdselt autentsed. LIIKMESRIIKIDE NIMEL MOLDOVA VABARIIGI NIMEL EUROOPA LIIDU NIMEL